Agatha Christie 


Aventura mormântului egiptean 


Întotdeauna am considerat că una dintre cele mai palpitante 
şi dramatice din numeroasele aventuri, pe care le-am trăit 
alături de Poirot, a fost investigarea straniei serii de decese ce 
s-au succedat după descoperirea şi deschiderea mormântului 
faraonului Men-her-Ral. 

După descoperirea mormântului lui Tutankhamon2 de către 
lordul Carnarvon3, sir John Willard şi domnul Bleibner din 
New York şi-au continuat săpăturile nu departe de Cairo, în 
apropierea Piramidelor de la Gizeh4 şi au dat, în mod 
neaşteptat, peste o serie de camere funerare. Descoperirea lor 
a stârnit mare interes. Se părea că mormântul aparținuse 
faraonului Men-her-Ra, unul dintre acei faraoni slabi ai celei 
de-a opta dinastii, când vechiul regat era pe cale de a decădea. 
Se ştia foarte puţin despre această perioadă iar privitor la 
descoperiri s-a scris mult în ziare. 

Curând a avut loc un eveniment care reţinu interesul 
publicului. Sir John Willard a murit, aproape pe neaşteptate, 
de atac de inimă. 

Ziarele de senzaţie au folosit imediat prilejul pentru a 
reactualiza toate vechile poveşti cu superstiții legate de 
ghinionul ce-l purtau unele comori egiptene. Nefericita mumie 
de la British Museum, acel „castan” albit de vreme, a fost 
scoasă în faţă, cu proaspătă ardoare, a fost apărată de muzeu, 


şi, cu toate superstiţiile, s-a bucurat de un interes nobişnuit. 

Două săptămâni mai târziu, domnul Bleibner a murit otrăvit 
şi, câteva zile mai apoi, un nepot de-al său s-a împuşcat la 
New York. „Blestemul lui Men-her-Ra” era tema zilei şi 
puterea magică a Egiptului de odinioară era exaltată până la 
culmea unui fetiş. 

Cam pe atunci, Poirot a primit o scurtă notă de la lady 
Willard, văduva arheologului, prin care îi cerea să se ducă s-o 
vadă la casa ei din Kensington Square. Eu l-am însoţit. 

Lady Willard era o femeie înaltă, subţire, îmbrăcată în doliu. 
Faţa ei răvăşită purta mărturia recentei sale nenorociri. 

— Vă mulţumesc că aţi venit atât de repede, monsieur 
Poirot. 

— Sunt la ordinele dumneavoastră, lady Willard. Aţi dorit să 
mă consultaţi? 

— Sunteţi, după câte ştiu, detectiv, dar nu numai în calitate 
de detfectiv vreau să vă consult. Ştiu că aveţi vederi originale, 
imaginaţie, experienţă cu oamenii. Spuneţi-mi, monsieur 
Poirot, ce părere aveţi despre supranatural? 

Poirot a ezitat o clipă înainte de a răspunde. Părea că 
meditează. În cele din urmă spuse: 

— Să ne înţelegem bine, lady Willard. Nu-mi puneţi o 
întrebare de ordin general. Ea are o semnificaţie personală, 
nu-i aşa? Vă referiţi pe ocolite la moartea soţului 
dumnevoastră? 

— Aşa este, recunoscu ea. 

— Doriţi ca eu să investighez circumstanţele decesului său? 

— Aş dori să-mi confirmaţi exact cât este pălăvrăgeală 
jurnalistică şi cât se poate spune că se bazează pe adăvăr? Trei 
morţi, monsieur Poirot — fiecare explicabilă în sine, dar luate 
împreună - o coincidenţă aproape de necrezut — şi toate în 
răstimpul unei luni de la deschiderea mormântului! Poate fi 
simplă superstiție, poate fi un blestem puternic din trecut care 
acţionează pe căi necunoscute ştiinţei moderne. Faptul 
rămâne -— trei morţi! Şi mă tem, monsieur Poirot, mă tem 
groaznic. Că s-ar putea să nu fie încă sfârşitul. 

— Pentru cine vă temeţi? 


— Pentru fiul meu. Când s-a răspândit vestea morţii soțului 
meu eram bolnavă. Băiatul care tocmai venise de la Oxford, a 
plecat acolo. El a adus corpul tatălui său acasă, dar acum a 
plecat din nou, în ciuda rugăminţilor şi implorărilor mele. 
Este atât de fascinat de munca asta încât intenţionează să-i ia 
locul părintelui său şi să continue sistemul săpăturilor. M-aţi 
putea socoti o femeie proastă, credulă, dar, monsieur Poirot, 
mă tem. Să presupunem că spiritul faraonului mort nu s-a 
potolit încă! Poate vi se pare că vorbesc prostii... 

— Nu, deloc, lady Willard, spuse Poirot repede. Şi eu cred în 
forţa superstiţiei, ca una dintre cele mai mari forţe cunoscute 
vreodată. 

M-am uitat la el surprins. Nu l-am crezut niciodată pe Poirot 
superstiţios, dar micuțul domn era, evident, serios. 

— Ceea ce îmi cereţi, de fapt, este să vă protejez fiul? Am să 
fac tot ceea ce-mi stă în putinţă să nu i se întâmple nimic rău. 

— Da, în mod obişnuit, dar împotriva unei influenţe oculte? 

— În volume ale Evului mediu, lady Willard, veţi găsi multe 
mijloace de a contracara magia neagră. Poate, pe atunci, se 
ştia mai mult decât ştim noi, oamenii de azi, cu toată ştiinţa 
cu care ne lăudăm. Dar să ne întoarcem la faptele care m-ar 
călăuzi. Soţul dumneavoastră a fost întotdeauna un egiptolog 
pasionat, nu-i aşa? 

— Da, începând din tinereţe. Era unul din cei mai mari 
specialişti în materie. 

— Dar, după câte-am înţeles, domnul Bleibner era un fel de 
amator? 

— Cam aşa ceva. Era un om foarte bogat care se preocupa, 
cu uşurinţă, de orice subiect ce se întâmpla să-i stimuleze 
fantezia. Soţul meu a reuşit să-i trezească interesul pentru 
egiptologie şi cu banii săi a fost finanțată expediţia. 

— Şi nepotul? Ce ştiţi despre apucăturile lui? Avea vreo 
legătură cu echipa? 

— Nu cred. De fapt, n-am ştiut niciodată de existenţa sa, 
până când am citit despre moartea lui în ziare. Nu cred deloc 
că el şi domnul Bleibner ar fi putut fi prea apropiaţi. N-a spus 
niciodată că ar avea vreo rudă. 


— Cine sunt ceilalți membri ai echipei? 

— Ei bine, dr. Tosswill, un funcţionar mărunt de la British 
Museum; domnul Schneider de la Metropolitan Museum din 
New York; un secretar tânăr american; dr. Ames, care însoțea 
expediţia în virtutea profesiunii sale şi Hassan, devotatul 
servitor băştinaş al soţului meu. 

— Vă amintiţi numele secretarului american? 

— Harper, cred, dar nu sunt sigură. Ştiu că era de puţin timp 
la domnul Bleibner. Era un tânăr foarte plăcut. 

— Mulţumesc, lady Willard. 

— Dacă mai e altceva... 

— Deocamdată, nimic. Lăsaţi totul în seama mea şi fiți 
sigură că am să fac tot ceea ce este omenesc posibil pentru a 
vă proteja fiul. 

Nu erau chiar cuvinte de înbărbătare şi am observat cum 
lady Willard se crispă când el le-a pronunţat. Totodată, faptul 
că nu şi-a exprimat disprețul faţă de temerile sale părea o 
uşurare pentru ea. 

În ce mă priveşte, nu crezusem niciodată că Poirot avea o 
înclinaţie atât de profundă spre superstiții. L-am abordat în 
legătură cu asta, în timp ce ne-ndreptăm spre casă. Era serios 
şi grav. 

— Dar cum nu, Hastings, cred în lucrurile astea. Nu trebuie 
subestimată forţa superstiţiei. 

— Şi ce-o să facem acum? 

— Toujours pratique, bunul meu Hastings? Eh bien, pentru 
început, o să telegrafiem la New York spre a obţine mai multe 
detalii despre moartea tânărului domn Bleibner. 

Şi, într-adevăr, trimise telegrama. Răspunsul era detaliat şi 
precis. Tânărul Rupert Bleibner avea dificultăţi financiare de 
câţiva ani. Închiriase ambarcaţiuni şi fusese financiare de 
câţiva ani. Închiriase ambarcaţiuni şi fusese intermediar de 
fonduri bancare în câteva insule din sudul Pacificului, dar se 
întorsese la New York, cu doi ani în urmă, unde se înglodase 
în datorii tot mai mult. Pentru mine, lucrul cel mai important 
era că reuşise, recent, să împrumute destui bani cu care să se 
ducă în Egipt. „Am un prieten bun acolo, de la care pot să mă 


împrumut”, mărturisise el. Aici, totuşi, planurile sale se 
spulberaseră. Se întorsese la New York, blestemându-şi 
unchiul cu inima de piatră, care se îngrijea mai mult de casele 
faraonilor morţi decât de rudele sale. În timpul sejurului său 
în Egipt se stinse din viaţă sir John Willard. Rupert se afundă 
şi mai mult în viaţa sa destrăbălată din New York şi apoi, în 
mod surprinzător, se sinucisese, lăsând o scrisoare care 
conţinea nişte exprerii curioase. Părea scrisă într-o criză 
bruscă de remuşcare. Se numea lepră şi degenerat şi scrisoarea 
se încheia cu afirmaţia că decât aşa, mai bine mort. 

O oarecare teorie îmi trecu prin minte. Nu crezusem 
niciodată, cu adevărat, în răzbunarea unui faraon mort de 
mult. Vedeam în asta mai degrabă o crimă moderă. Să 
presupunem că acest tânăr se hotărâse să scape de unchiul său 
— să zicem, otrăvindu-l. Din greşeală, sir John Willard este cel 
care primeşte doza fatală. Tânărul se întoarce la New York, 
bântuit de crima sa. Îşi dă seama cât de inutilă fusese crima şi, 
doborât de remuşcări, îşi pune capăt zilelor. 

Mi-am etalat soluţia în faţa lui Poirot. A părut interesat. 

— E ingenios la ce te-ai gândit, serios e ingenios. Poate fi 
chiar adevărat. Dar omiţi fatala influență a Mormântului. 

Am ridicat din umeri. 

— Chiar crezi că are de-a face ceva cu el? 

— Cum să nu, mon ami, de aceea plecăm mâine în Egipt. 

— Ce? Am strigat,uimit. 

— Cum ţi-am zis. O expresie de eroism conştient apăru pe 
faţa lui Poirot. Apoi gemu: Dar, vai, marea! 

Blestemata de mare! Se plânse el. 

O săptămână mai târziu. Sub picioarele noastre se aşternea 
nisipul auriu al deşertului. Soarele fierbinte îşi revărsa 
dogoarea peste capetele noastre. Poirot era imaginea însăşi a 
deznădejdii lângă mine. Micuţul domn nu era un bun călător. 
Croaziera noastră de patru zile din Marsilia fusese o lungă 
agonie pentru el. Debarcase la Alexandria ca o arătare şi chiar 
şi obişnuita lui politeţe îl părăsise. De cum sosi la Cairo se şi 


îndreptă de îndată spre hotelul „Mena House”, aflat chiar în 
umbra piramidelor. 

Farmecul Egiptului puse stăpânire pe mine. Nu şi pe Poirot. 
Îmbrăcat, exact ca la Londra, avea în buzunar o mică perie de 
haine şi ducea un război neîncetat cu praful care se aşeza pe 
îmbrăcămintea sa de culoare neagră. 

— Şi ghetele mele, se plângea el. Uită-te la ele, Hastings. 
Ghetele mele curate de lac, de obicei atât de elegante şi 
lucitoare. Uite, nisipul a intrat în ele, mă doare şi s-a depus pe 
ele, ceea ce-mi întunecă mintea. Şi dogoarea asta îmi 
fleşcăieşte mustaţa — chiar aşa, fleşcăită! 

— Uită-te la Sfinx, l-am îndemnat eu. Simt misterul şi 
farmecul pe care le degajă. 

Poirot se uită la el nemulţumit. 

— N-are aerul de a fi fericit, declară el. Şi cum ar putea, pe 
jumătate îngropat în nisip, în modul ăla neîngrijit. Ah, nisipul 
ăsta blestemat! 

— Ei, lasă, e o mulţime de nisip şi în Belgia, i-am reamintit 
eu, gândindu-mă la o vacanţă petrecută la Knocke-sur-mer5, 
în mijlocul a ceea ce un ghid numea „Les dunes impeccables”. 

— Dar nu în Bruxelles, a subliniat Poirot. Se uită la piramide 
gânditor. E adevărat că, cel puţin, au o formă solidă şi 
geometrică, dar suprafaţa lor nu este netedă, ceea ce este cât 
se poate de neplăcut. Nici palmierii nu-mi plac. Nu-i plantează 
măcar în rânduri! 

I-am întrerupt lamentările, sugerându-i că ar trebui să 
pornim spre tabără. Urma să ajungem acolo pe cămile. 
Animalele îngenuncheaseră răbdătoare să ne urcăm şi să ne 
lăsăm în seama câtorva băieţi pitoresc îmbrăcaţi, conduşi de 
un tălmaci volubil. 

Trec peste spectacolul cu Poirot pe cămilă. A început cu 
gemete şi lamentări şi a terminat cu ţipete, gesticulări şi 
invocaţii ale Fecioarei Maria şi ale tuturor sfinţilor din 
calendar. În cele din urmă, a coborât în mod laş şi a terminat 
călătoria pe un măgăruş. Recunosc că o cămilă care merge la 
trap nu e o glumă pentru un amator. Eu însumi am rămas 
înţepenit mai multe zile. 


În fine, ne-am apropiat de locul s.ăpăturilor. Un bărbat 
bronzat, cu o barbă căruntă, cu haine albe şi purtând o cască 
tropicală, veni să ne întâmpine. 

— Monsieur Poirot şi căpitanul Hastings? Am primit 
telegrama dumneavoastră. Îmi pare rău că n-a fost nimeni să 
vă aştepte în Cairo. Un eveniment neprevăzut a intervenit şi 
ne-a stricat complet planurile. 

Poirot păli. Mâna, care i se strecura după peria de haine, 
înţepeni. 

— Încă o moarte? Şuieră el. 

— Da. 

— Sir Gui Willard? Am strigat eu. 

— Nu, căpitane Hastingsr Colegul meu american, domnul 
Schneider. 

— Şi cauza? Întreabă Poirot. 

— Tetanos. 

M-am albit. Totul în jurul meu mi se părea că pluteşte într-o 
atmosferă de rău subtil şi amenințător. Un gând oribil m-a 
trăsnit. Dacă urmam eu? 

— Mon Dieu, spuse Poirot, pe un ton foarte scăzut. Nu 
înţeleg. E oribil. Spuneti-mi, monsieur, nu e nici o îndoială că 
n-ar fi fost tetanos? 

— Cred că nu. Dar dr. Ames vă va spune mai multe decât 
mine. 

— Da, desigur, nu sunteți doctorul. 

— Mă numesc Tosswill. 

Deci, atunci acesta era expertul britanic, descris de lady 
Willard ca funcţionarul mărunt de la British Museum. 
Deodată, ceva grav şi hotărât la el îmi înaripă imaginaţia. 

— Dacă veniţi cu mine, continuă dr. Tosswill, vă conduc la 
sir Guy Willard. E foarte nerăbdător să ştie când sosiți. 

Am traversat tabăra spre un cort mare. Dr. Tosswill ridică 
marginea de la intrarea în cort. Trei bărbaţi erau înăuntru. 

— Sir Guy, monsieur Poirot şi căpitanul Hastings au sosit, 
zise Tosswill. 

Cel mai tânăr dintre cei trei bărbaţi sări şi veni să ne 
întâmpine. Era o anume impulsivitate în felul său de a fi, care- 


mi aminti de mama sa. Nu era la fel de bronzat ca ceilalţi şi 
faptul acesta, la care se adăuga o oarecare buimăceală în 
privire, îl făcea să pară mai în vârstă decât cei 22 de ani pe 
care-i avea. Se străduia, în mod clar, să facă față unui puternic 
stres mental. 

Îi prezentă pe ceilalţi doi, dr. Ames, de vreo treizeci de ani, 
un om care părea capabil, cu fire de păr cărunt la tâmple, şi 
domnul Harper, secretarul, un tânăr subţire, plăcut, care purta 
însemnele naţionale — ochelari cu rame din corn6. 

După câteva minute de conversaţie dezlânată, cel de-al 
doilea ieşi şi dr. Tosswill îl urmă. Am rămas singur cu sir Guy 
şi dr. Ames. 

— Vă rog, puneţi orice întrebări doriţi, monsieur Poirot, 
spuse Willard. Suntem cu totul buimăciţi de ciudata serie de 
nenorociri, dar nu este — nu poate fi — nimic altceva decât 
coincidenţă. 

Era un aer de nervozitate în felul său de a fi, care, mai 
degrabă, învăluia sensul exact al cuvintelor. Am văzut că 
Poirot îl studia cu atenţie. 

— Sunteţi cu adevărat pasionat de aceste lucrări, sir Guy? 

— Oarecum. Dar, indiferent de ceea ce se întâmplă sau la 
ceea ce ajungem, munca va continua. Să ţineţi minte asta! 

Poirot se întoarse către celălalt. 

— Ce aveţi de spus despre asta, monsieur le docteur? 

— Ei bine, spuse afectat doctorul, eu nu am de gând să plec. 

Poirot făcu una din grimasele sale expresive. 

— Atunci, évidemment, trebuie să aflăm cum stăm. Când a 
murit domnul Schneider? 

— Acum. Trei zile. 

— Sunteţi sigur că a fost tetanos? 

— Absolut sigur. 

— N-ar fi putut fi un caz de otrăvire cu stricnină, de 
exemplu? 

— Nu, monsieur Poirot. Înţeleg ce vreţi să spuneţi. Dar a fost 
un caz clar de tetanos. 

— Nu i-aţi injectat un anti-ser? 

— Sigur că da, spuse doctorul rece. Am încercat să facem 


toate lucrurile imaginabile cu putinţă. 

— Aveţi anti-serul la dumneavoastră? 

— Nu. L-am adus de la Cairo. 

— A mai fost vreun caz de tetanos în tabără? 

— Nu, niciunul. 

— Sunteţi sigur că moartea domnului Bleibner s-a datorat 
tetanosului? 

— Absolut sigur. A avut o zgârietură la degetul cel mare de 
la mână, care s-a infectat şi a dat în septicemie. Aş zice că 
sumă la fel pentru un nespecialist, dar cele două lucruri sunt 
total diferite. 

— Atunci avem patru morţi — toate complet diferite: un atac 
de cord, o otrăvire, o sinucidere şi un tetanos. 

— Exact, domnule Poirot. 

— Sunteţi sigur că nu există nici o legătură între cele patru? 

— Nu prea vă înţeleg! 

— Să v-o spun pe şleau. Există vreun act comis de cei patru 
care ar putea părea să denote lipsă de respect faţă de spiritul 
lui Men-her-Ra? 

Doctorul se uită la Poirot plin de uimire. 

— Vorbiţi aiurea, monsieur Poirot. Doar nu v-aţi lăsa păcălit 
să credeţi în toate prostiile alea? 

— Numai prostii, murmură Willard supărat. 

Poirot rămase liniştit şi nemişcat, clipind puţin din ochii săi 
verzi ca de pisică. 

— Deci nu credeţi în lucruri de-astea, monsieur le docteur? 

— Nu, domnule, nu cred, făcu doctorul pe un ton emfatic. 
Sunt om de ştiinţă şi cred numai în ce ne învaţă ştiinţa. 

— Dar cum, nu exista ştiinţă în Egiptul antic? Întrebă, încet, 
Poirot. El nu aştepta un răspuns şi, într-adevăr, dr. Ames păru 
descumpănit o clipă. Nu, nu nu-mi răspundeţi, dar spuneţi-mi 
doar asta. Ce cred muncitorii din partea locului? 

— Cred, zise dr. Ames, că atunci când albii îşi pierd capul, 
băştinaşii le calcă curând pe urme. Recunosc că începe să le 
fie oarecum teamă -— dar n-au nici un motiv pentru asta. 

— Mă mir, a zis Poirot nu întru totul convins. 

Sir Guy se aplecă în faţă. 


Strigă neîncrezător: doar nu credeţi în — oh, chestia-i 
absurdă! Înseamnă că nu ştiţi nimic despre Egiptul antic dacă 
credeţi asemenea lucruri. 

În loc de răspuns, Poirot scoase din buzunar o broşură — o 
carte veche, zdrențuită. Am văzut titlul, „Magia egiptenilor şi 
chaldeenilor”. Apoi, răsucindu-se pe călcâie, ieşi din cort. 
Doctorul s-a uitat fix la mine. 

— Ce idee îl bântuie? 

Expresia, aşa de familiară în limbajul lui Poirot, m-a făcut să 
zâmbesc, când am auzit-o de la altul. 

— Nu ştiu exact, am mărturisit. Cred că are un plan anume 
pentru a scoate spiritele rele din oameni. 

Am plecat să-l caut pe Poirot şi l-am găsit stând de vorbă cu 
tânărul cu faţa prelungă ce fusese secretarul domnului 
Bleibner. 

— Nu, spunea domnul Harper. Sunt numai de şase luni cu 
expediţia. Da, i-am cunoscut destul de bine afacerile domnului 
Bleibner. 

— Puteţi să-mi spuneţi ceva în legătură cu nepotul său? 

— A apărut aici, într-o zi, un tip care nu arăta deloc rău. Nu- 
Il mai întâlnisem, dar alţii da — Ames, cred, şi Schneider. 
Bătrânului nu i-a făcut plăcere să-l vadă. Erau mereu la cuțite. 
„Nici un cent”, striga bătrânul. „Nici un cent acum sau când 
voi muri. Vreau să-mi las banii pentru continuarea muncii 
mele de-o viaţă. Am discutat despre asta, astăzi, cu domnul 
Schneider”. Aşa ceva, dar mai amplu. Tânărul Bleibner a şters- 
o imediat la Cairo. 

— Era bine-sănătos atunci? 

— Bătrânul? 

— Nu, tânărul. 

— Mi se pare că a zis că e ceva în neregulă cu el. Dar nu 
putea fi ceva serios, altfel mi-aş fi amintit. 

— Încă un lucru: a lăsat domnul Bleibner vreun testament? 

— După câte ştim, nu. 

— Rămâneţi cu expediţia, domnule Harper? 

— Nu, domnule, nu rămân. Plec la New York, de îndată ce 
reglementez treburile aici. Puteţi să râdeţi, dacă vreţi, dar n- 


am de gând să fiu următoarea victimă a acestui dat dracului 
de bătrân Men-her-Ra. Va pune mâna pe mine dacă mai stau. 

Tânărul îşi şterse transpuraţia de pe frunte. Poirot se 
îndepărtă. Dar, peste umăr, îi spuse cu un zâmbet anume: 

— Aminteşte-ţi că a făcut o victimă la New York. 

— Oh, fir-ar al dracului! Zise domnul Harper, cu toată 
convingerea. 

— Tânărul ăsta e nervos, făcu Poirot meditativ. E terminat, 
treminat de tot. 

L-am privit pe Poirot curios, dar zâmbetul său enigmatic nu- 
mi spunea nimic. Împreună cu sir Guy Willard şi domnul 
Tosswill am Scut înconjurul săpăturilor. Descoperirile 
importante fuseseră transportate la Cairo, dar unele piese din 
mormânt erau extrem de interesante. Entuziasmul tânărului 
baronet era evident, dar am crezut, că descopăr o tentă de 
nervozitate în comportamentul său, ca şi cum n-ar fi putut să 
scape de simţământul de ameninţare care plutea în aer. Când 
am intrat în cortul ce ne fusese destinat, pentru a ne spăla, 
înaintea mesei de seară, o siluetă înaltă, întunecată, în 
veşmânt alb, ne-a deschis calea, cu un gest amabil, rostind un 
salut în arabă. Poirot se opri. 

— Dumneata eşti Hassan, servitorul lui sir John Willard? 

— L-am slujit pe stăpânul meu, sir John, acum îl servesc pe 
fiul său. Făcu un pas spre noi şi cobori tonul: se spune că 
sunteţi un înţelept, priceput în a trata cu spiritele rele. Făceţi-l 
pe tânărul stăpân să plece de aici. Există ceva rău în aerul din 
jurul nostru. 

Şi cu un gest brusc, fără să aştepte un răspuns, se îndepărtă. 

— Ceva rău în aer, murmură Poirot. Da, îl simt. 

Masa noastră nu a fost prea veselă. Conducerea discuţiei a 
fost lăsată în seama dr. Tosswill, care ţinu o prelegere în 
extenso asupra antichităţilor egiptene. Tocmai când ne 
pregăteam să ne retragem să ne odihnim, sir Guy îl prinse pe 
Poirot de braţ şi-i arătă ceva. O umbră se mişca printre 
corturi. Nu era una omenească: am recunoscut clar făptura cu 
cap de câine pe care o văzusem încrustată pe pereţii 
mormântului. 


Sângele-mi îngheaţă la această privelişte. 

— Mon Dieu! Murmură Poirot, făcându-şi o cruce mare. 
Anubis, zeul cu cap de şacal al sufletelor care ne părăsesc. 

— Cineva îşi bate joc de noi, strigă dr. Tosswill, ridicându-se 
indignat în picioare. 

— A intrat în cortul dumitale, Harper, murmură sir Guy, cu 
faţa palidă ca de mort. 

— Nu, zise Poirot, dând din cap, în cel al doctorului Ames. 

Doctorul se holbă la el neîncrezător, apoi, repetând cuvintele 
dr. Tosswill strigă: 

— Cineva îşi bate joc de noi. Veniti, o să-l prindem imediat 
pe individ. Se repezi hotărât în urmărirea umbrei lunecoase. 
L-am urmat, dar, oricât am căutat nu am putut găsi nici o 
urmă a vreunui suflet viu care să fi trecut pe acolo. Ne-am 
întors, oarecum cu mintea tulburată şi l-am găsit pe Poirot 
luând măsuri energice, în felul care-l caracterizează, pentru a- 
şi asigura securitatea personală. Se ocupa să înconjoare cortul 
nostru cu diferite diagrame şi inscripţii pe care le desena pe 
nisip. Am recunoscut steaua cu cinci colţuri sau pentagonul, 
repetată de mai multe ori. Aşa cum îi era vrerea, Poirot ţinea, 
în acelaşi timp, un discurs improvizat despre vrăjitorie şi 
magie, în general, despre magia albă7 în opoziţie cu cea 
neagră, cu variate referinţe la Ka8 şi la Cartea Morţilor?. 

Aceasta păru să-i suscite cel mai adânc dispreţ dr. Tosswill, 
care mă trase deoparte, pur şi simplu firbând de furie. 

— Baliverne, domnule, făcu el enervat. Pure prostii. Tipul e 
un impostor. Nu cunoaşte deosebirea dintre superstiţiile 
Evului Mediu şi credinţele Egiptului antic. N-am auzit încă un 
asemenea talmeş-balmeş de ignoranță şi credulitate. 

L-am calmat pe excitatul expert şi m-am dus după Poirot în 
cort. Micuţul meu prieten radia de bucurie. 

— Acum putem dormi liniştiţi, mi-a declarat el fericit. Şi am 
nevoie de ceva somn. Mă doare capul groaznic. Ah, ce n-aş da 
să am o ceaşcă de ceai de muşeţel. 

Ca un răspuns la rugămintea sa, colțul cortului se ridică şi 
Hassan apăru cu o ceaşcă aburindă pe care i-o oferi lui Poirot. 
Se dovedi a fi ceai de muşeţel, o băutură care-i este foarte 


mult pe plac. După ce i-a mulţumit lui Hassan şi l-a refuzat 
când s-a oferit să-mi aducă şi mie o ceaşcă, am rămas din nou 
singuri. Am mai stat în uşa cortului câtva timp, după ce mă 
schimbasem, uitându-mă spre deşert. 

— Un loc splendid, am rostit cu glas tare, o muncă 
minunată. Îi simt fascinația. Viaţa în plin deşert, examinarea 
inimii unei civilizaţii dispărute. Cred că şi tu, Poirot, trebuie 
să simţi această încântare. 

N-am primit nici un răspuns şi m-am răsucit puţin uimit. 
Uimirea mea se preschimbă iute în nelinişte. Poirot zăcea de-a 
curmezişul patului sărăcăcios, cu faţa convulsionată în mod 
groaznic. Lângă el, ceaşca goală. M-am repezit spre el, apoi 
am zbughit-o afară, prin tabără, spre cortul doctorului Ames. 

— Doctore Ames, vino imehiat! Am strigat. 

— Ce s-a întâmplat? Întrebă doctorul, apărând în pijama. 

— Prietenul meu. Îi e rău. E pe moarte. Ceaiul de muşeţel. 
Nu-l lăsaţi pe Hassan să fugă din tabără. 

Ca o vijelie, doctorul alergă spre cortul nostru. Poirot zăcea 
precum îl lăsasem. 

— Extraordinar, strigă Ames. Pare un atac — sau, ce-ai zis. Că 
a băut? Apucă ceaşca goală. 

— Numai că n-am băut-o, zise o voce liniştită. 

Ne-am întors uluiţi. Poirot stătea pe marginea patului. 

Zâmbea. 

— Nu, a spus blând. N-am băut-o. În timp ce bunul meu 
prieten, Hastings, admira noaptea, m-am folosit de prilej 
pentru a nu mi-o turna pe gât, ci într-o sticluţă. Sticluţa va 
merge la analize, la un farmacist. Nu. 

— Doctorul făcu o mişcare bruscă — ca un om de bun simţ, 
veţi înţelege că violenţa nu are nici un rost. În scurta absenţă 
a lui Hastings, care se repezise să vă aducă, am avut timp să 
pun sticluţa la loc sigur. Ah, repede, Hastings, pune mâna pe 
el! 

N-am înţeles îngrijorarea lui Poirot. Dornic să-mi salvez 
prietenul, m-am repeit spre el. Dar mişcarea rapidă a 
doctorului a avut un alt scop. Duse mâna la gură, un miros de 
migdale amare umplu aerul, se clătină şi căzu în faţă. 


— Încă o victimă, spuse Poirot pe un ton grav. Dar ultima. 
Poate e soluţia cea mai bună. Are trei morţi la activ. 

— Dr. Ames? Am strigat, stupefiat. Dar m-am gândit că te 
încrezi într-o influenţă ocultă! 

— M-ai înţeles greşit, Hastings. Ceea ce am vrut să sugerez a 
fost că eu cred în teribila forţă a superstiţiei. 

Odată ce insufli convingerea fermă că o serie de morţi e 
supranaturală, poţi aproape să ucizi cu pumnalul un om în 
plină zi şi asta ar fi pusă tot pe seama blestemului, atât de 
puternic implantat este instinctul supranaturalului în rasa 
umană. Am bănuit, de la început, că un om trage foloase de pe 
urma acestui instinct. Îmi imaginez că ideea i-a venit la 
moartea lui sir John Willard. S-a iscat, imediat, un val de 
superstiții. După câte îmi putean da seama, nimeni nu obținea 
vreun câştig anume prin moartea lui sir John. Domnul 
Bleibner reprezenta un caz deosebit. Era un om foarte bogat. 
Informaţiile pe care le-am primit din New, York conţineau mai 
multe idei sugestive. Mai întâi, tânărul Bleibner ar fi spus că 
avea un prieten bun în Egipt, de la care putea să se 
împrumute. S-a înţeles tacit că era vorba de unchiul său, dar 
mi s-a părut că, în acest caz, el ar fi putut s-o spună explicit. 
Cuvintele sugerează vreun prieten de petreceri de-al lui. Apoi, 
a făcut rost de destui bani pentru a ajunge în Egipt, unchiul 
său a refuzat categoric să-i dea vreun penny şi, totuşi, a fost 
capabil să-şi plătească biletul de întoarcere la New York. 
Cineva trebuie să-i fi împrumutat banii. 

— Toate astea nu prea ţin, am obiectat. 

— Dar mai sunt şi altele, Hastings; se întâmplă, destul de 
des,ca unele cuvinte cu înțeles metaforic să fie luate ad 
literam. Se poate întâmpla şi invers. În acest caz, cuvintelor 
obişnuite li se dă un sens mataforic. Tânărul Bleibner a scris 
destul de clar: „Sunt o lepră”, dar nimeni nu s-a gândit că el s- 
a împuşcat pentru că ar fi crezut că se contaminase cu boala 
mortală -— lepra. 

— Ce? Am făcut eu. 

— A fost invenţia inteligentă a unei minţi diabolice. Tânărul 
Bleibner suferea de vreo boală de piele oarecare; 


Trăise în insulele din Pacificul de Sud, unde boala este destul 
de răspândită. Ames era un fost prieten de-al său şi un medic 
cunoscut nu i-ar fi pus la îndoială părerea. Când am sosit aici, 
bănuielile mele erau împărţite între Harper şi dr. Ames, dar 
curând, mi-am dat seama că numai doctorul ar fi putut comite 
şi ascunde crimele şi am aflat de la Harper că-l cunoscuse, mai 
de mult, pe tânărul Bleibner. Fără îndoială, acesta din urmă, 
cu vreo oarecare ocazie, a făcut un testament sau o asigurare 
pe viaţă în favoarea doctorului. Acesta a şi văzut şansa de a se 
îmbogăţi. A fost uşor pentru el să-i inoculeze bătrânului domn 
Bleibner nişte viruşi mortali. Apoi, nepotul, complet distrus de 
ştirea groaznică pe care prietenul său i-o transmisese, s-a 
împuşcat. Indiferent care i-au fost intenţiile, bătrânul Bleibner 
n-a lăsat nici un testament. Averea sa îi revenea nepotului său 
şi, de la acesta, doctorului. 

— Şi domnul Schneider? 

— Nu putem fi siguri. ÎI cunoştea şi el pe tânărul Bleibner, îţi 
aminteşti, şi ar fi putut bănui ceva sau, din nou, doctorul s-o fi 
gândit că o altă moarte, nemotivată şi inexplicabilă ar întări 
valul de superstiții. Mai mult, am să-ţi spun un lucru 
psihologic interesant, Hastings. Un ucigaş are, întotdeauna, 
dorinţa puternică de a-şi repeta crima reuşită, performanţa ei 
îl atrage. De aici temerile mele pentru viaţa tânărului Willard. 
Silueta lui Anabis pe care ai văzut-o, în seara asta, a fost 
Hassan, deghizat aşa, la ordinele mele. Am vrut să văd dacă 
puteam să-l sperii pe doctor. Dar lui îi trebuia mai mult decât 
supranaturalul ca să se sperie. Am observat că nu era total 
convins de pretenţiile mele de a crede în lucruri oculte. 
Comedioara care am jucat-o pentru el nu l-a înşelat. Am 
bănuit că va încerca să facă din mine următoarea sa victimă. 
Ah, dar în ciuda blestematei de mări, a căldurii îngrozitoare şi 
a neplăcerilor cauzate de nisip, micile celule cenuşii încă au 
funcţionat! 

Poirot a avut perfectă dreptate în judecăţile sale. Tânărul 
Bleibner, cu câţiva ani în urmă, într-o criză de veselie la 
băutură, făcuse un testament buclucaş, lăsând „tabachera mea 
pe care o admiri atât de mult şi tot ceea te posed după moarte, 


care vor fi mai ales datorii, bunului meu prieten Robert Ames, 
care odată mi-a salvat viaţa de la înec”. Cazul a fost 
muşamalizat cât se poate de bine şi, până şi astăzi, oamenii 
vorbesc despre remarcabila serie de decese survenite în 
legătură cu mormântul lui Men-her-Ra, ca o dovadă 
triumfătoare a răzbunării unui faraon de mult dispărut pentru 
pângărirea sarcofagului său — o părere care, aşa cum mi-a spus 
Poirot, este contrară tuturor credințelor şi concepţiilor 
egiptene. 


SFÂRŞIT 


1 Faraonul Men-Her-Ra, la care se face mai departe referire 
ca „unul din acei faraoni slabi ai celei de-a opta dinastii, când 
vechiul regat era pe cale de a decădea”. A opta dinastie 
(2280-2040 î.e.n.) care a domnit în Egipt la sfârşitul vechiului 
regat sau, mai precis, în prima perioadă intermediară 
(2280-2065 î.e.n.) a inclus opt faraoni despre care există 
foarte puţine relatări, cu excepţia numelor ultimilor patru 
faraoni. Numele primilor patru faraoni, care au domnit între 
2274 şi 2165 î.e.n. Sunt necunoscute. Nu există nici o 
menţiune documentară despre Men-her-Ra. În timpul celei de- 
a opta dinastii, capitala era la Menphis, autoritatea centrală a 
cedat puterea nobililor locali, ordinea socială a avut de suferit 
şi primii nomazi din Asia au intrat în Delta Nilului. 

2 Al 12-lea faraon din cea de-a optsprezecea dinastie, care a 
domnit între 1361-1352 î.e.n. Este vestit pentru splendoarea 
mormântului său, descoperit în 1922: acesta conţinea, pe 
lângă mume, o mulţime de obiecte preţioase, întrucât 
faraonul, deşi neînsemnat, a trăit în perioada cea mai 
somptuoasă din istoria Egiptului. 

3 Lord Carnarvon (1866-1923), egiptolog britanic, cunoscut 
mai ales pentru participarea sa la descoperirea mormântului 
lui Tutankamon. A murit imediat după deschiderea 


mormântului, ceea ce a dat naştere speculațiilor că ar fi fost 
pedepsit de blestemul faraonului sau prin vreo otravă 
necunoscută din mormânt. De fapt, moartea i-a fost cauzată 
de efectele combinate ale unei înțepături de ţânţar şi ale unei 
pneumonii. 

4 Gizeh este un oraş din Egiptul superior, situat pe malul de 
vest al Nilului, pe partea opusă de Cairo, la circa 4,8 Km sud- 
vest de acesta. La 8,5 Km vest de Gizeh se află cele trei 
piramide ridicate în perioada celei de-a patra dinastii: 
piramida lui Keops — cea mai mare, avea iniţial 230 mp la 
bază şi 145,59 m înălţime. 

5 O staţiune pe coasta Mării Nordului. 

6 aluzie la faptul că asemenea rame se purtau mai mult în S. 
U. A. Decât în Europa. 

7 parte componentă a celor mai multe religii străvechi, era, 
de fapt, arta ce pretindea că este în stare să determine o 
zeitate sau o putere supranaturală să facă sau să împiedice o 
acţiune, sau să schimbe, temporar, ordinea evenimentelor 
naturale, ori să producă efecte cu ajutorul fiinţelor 
supranaturale (ca îngeri, demoni sau spirite dispărute) sau 
prin stăpânirea forţelor secrete ale naturii. Se crede că magia 
albă produce rezultate benefice, în timp ce magia neagră 
cauzează moarte sau dezastre. 

8 spiritul mortului, al doilea eu, care a format o parte foarte 
însemnată din credinţa religioasă a vechilor egipteni. 

9 O culegere de formule, rugăciuni şi imnuri a cărei 
cunoaştere era considerată necesară pentru ca sufletul să-şi 
termine cu bine călătoria spre Sala Judecăţii din regiunea 
morţilor. 


